TWPC มอบ “เส้นก๋วยเตี๋ยว” ทัณฑสถาน 4 แห่ง แทนความห่วงใยช่วง “โควิด” ระบาด
TWPC มอบ “เส้นก๋วยเตี๋ยว” ทัณฑสถาน 4 แห่ง แทนความห่วงใยช่วง “โควิด” ระบาด
21 เม.ย. 2563

บริษัท ไทยวา จำกัด (มหาชน) หรือ TWPC ร่วมเป็นส่วนหนึ่งในการส่งความห่วงใย และแบ่งปันน้ำใจให้สังคม ด้วยการมอบผลิตภัณฑ์ของบริษัท โดยนำเส้นก๋วยเตี๋ยวคุณภาพดี ตรากิเลนคู่ จำนวน 2,300 กิโลกรัม ให้กับทัณฑสถาน 4 แห่ง เพื่อใช้ในการประกอบอาหารให้ผู้ต้องขังรับประทาน ในช่วงสถานการณ์โรคโควิด-19 ระบาดได้แก่ เรือนจำพิเศษธนบุรี จำนวน 600 กิโลกรัม
โดยมีคุณสมภพ รุจจนเวท ผู้บัญชาการเรือนจำพิเศษธนบุรี เป็นผู้รับมอบ และมอบให้กับเรือนจำพิเศษกรุงเทพมหานคร จำนวน 500 กิโลกรัม, เรือนจำพิเศษพัทยา จำนวน 1,000 กิโลกรัม และทัณฑสถานหญิงกลาง จำนวน 200 กิโลกรัม โดยกิจกรรมดังกล่าวได้จัดขึ้นเมื่อเร็ว ๆ นี้